EVROPSKA KOMISIJA Bruselj, 11.12.2015 COM(2015) 651 final POROČILO KOMISIJE EVROPSKEMU PARLAMENTU IN SVETU o odhodkih EKJS



Sistem zgodnjega opozarjanja št. 8-10/2015



KAZALO 1.Uvod 2.Namenski prejemki za EKJS 3.Pripombe k začasnemu izvrševanju proračuna EKJS za leto 2015 4.Izvrševanje namenskih prejemkov za EKJS 5.Sklepne ugotovitve Priloga 1: Začasna poraba odobritev EKJS do 31. 8. 2015 1.Uvod To poročilo vsebuje posodobljene podatke o začasnem izvrševanju proračuna za leto 2015 za Evropski kmetijski jamstveni sklad (EKJS). Priloga 1 vsebuje primerjavo med dejansko ravnijo izvrševanja proračuna EKJS v obdobju od 16. oktobra 2014 do 31. avgusta 2015 in predvideno sestavo odhodkov. Slednja se določi tako, da se kazalnik uporabi za raven proračunskih odobritev. Kazalnik se določi na podlagi določb člena 28 Uredbe (EU) št. 1306/2013 o financiranju, upravljanju in spremljanju skupne kmetijske politike. 2.Namenski prejemki za EKJS Na podlagi člena 43 Uredbe (EU) št. 1306/2013 so prihodki, ki izvirajo iz finančnih popravkov na podlagi sklepov o potrditvi obračunov in skladnosti, iz nepravilnosti in iz dajatev za mleko, označeni kot namenski prejemki za financiranje odhodkov EKJS. Namenski prejemki se lahko uporabijo za financiranje vseh odhodkov EKJS. Če se del teh prejemkov v proračunskem letu ne porabi, se neporabljeni del samodejno prenese v naslednje proračunsko leto. Proračun EKJS za leto 2015, kot ga je sprejel proračunski organ, vključuje: –ocene Komisije glede potreb po financiranju predvidenih odhodkov za tržne ukrepe in neposredne pomoči ter –ocene namenskih prejemkov, ki naj bi bili zbrani v proračunskem letu 2015, in namenskih prejemkov, prenesenih iz proračunskega leta 2014.

Ob pripravi proračuna za leto 2015 so namenski prejemki po ocenah Komisije znašali 1 768,6 milijona EUR. To vključuje: –pričakovane namenske prejemke v proračunskem letu 2015, ocenjene na 1 438,6 milijona EUR, tj. 868,6 milijona EUR za popravke pri potrditvi skladnosti, 165 milijonov EUR za nepravilnosti in 405 milijonov EUR za prejemke iz dajatev na mleko; –pričakovane namenske prejemke, ki naj bi se iz proračunskega leta 2014 prenesli v proračunsko leto 2015, ocenjene na 330 milijonov EUR. Komisija je v proračunu za leto 2015 te na začetku ocenjene prejemke v višini 1 768,6 milijona EUR namenila proračunskim postavkam iz naslednjih členov: –05 02 08 – Sadje in zelenjava: 469,3 milijona EUR; –05 02 12 – Mleko in mlečni izdelki: 54,3 milijona EUR; –05 03 01 – Ločene neposredne pomoči: 1 245 milijonov EUR. Proračunski organ je za te sheme odobril sredstva v skladu s predlogom Komisije. Vsota navedenih odobrenih sredstev in namenskih prejemkov ustreza skupni oceni potreb. V Prilogi 1 se proračunske odobritve za člene za sektor sadja in zelenjave, sektor mleka in mlečnih izdelkov ter za ločene neposredne pomoči nanašajo na odobrena sredstva za te člene, ki znašajo 836,2 milijona EUR oziroma 77,1 milijona EUR oziroma 37 397 milijonov EUR, pri čemer niso upoštevani zgoraj omenjeni namenski prejemki. Če prištejemo namenske prejemke za te člene, znašajo skupne odobritve v proračunu za leto 2015 za sektor sadja in zelenjave 1 305,5 milijona EUR, za sektor mleka in mlečnih izdelkov EUR 131,4 milijona EUR ter za ločene neposredne pomoči 38 642 milijonov EUR. 3.Pripombe k začasnemu izvrševanju proračuna EKJS za leto 2015 Začasno izvrševanje proračuna v obdobju od 16. oktobra 2014 do 31. avgusta 2015, kakor je prikazano v Prilogi 1, se primerja s sestavo odhodkov na podlagi kazalnika, določeno v skladu s členom 28 Uredbe (EU) št. 1306/2013. V nadaljevanju je kratko pojasnilo za nekatere proračunske člene, pri katerih se kažejo največje razlike med dejansko in pričakovano ravnijo izvrševanja proračuna za leto 2015. 3.1.Tržni ukrepi Poraba odobritev za intervencije na kmetijskih trgih je bila za 107,7 milijona EUR višja od ravni odobrenih proračunskih sredstev, določene po kazalniku z dne 31. avgusta 2015. To razhajanje je neto učinek poteka izvrševanja, predvsem v sektorjih sadja in zelenjave, mleka in mlečnih izdelkov ter vina. 3.1.1.Sadje in zelenjava (+147,1 milijona EUR v primerjavi z odobrenimi sredstvi) Ta raven izvrševanja je predvsem posledica odhodkov za operativne sklade za shemo organizacij proizvajalcev in druge ukrepe v sektorju sadja in zelenjave, ki se financirajo tako z odobrenimi sredstvi kot namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. avgusta 2015 uporablja samo za odobrena proračunska sredstva v višini 836,2 milijona EUR, pri čemer se torej namenski prejemki ne upoštevajo. Opomba * v preglednici začasnega izvrševanja v Prilogi 1 kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 469,3 milijona EUR. Če bi se kazalnik uporabil za skupno financiranje, predvidoma na voljo za ta člen (1 305,5 milijona EUR), bi bila poraba premajhna za –168,3 milijona EUR. To je posledica manjše porabe sredstev v vseh shemah, ki se financirajo v okviru tega člena. Zlasti poraba proračunskih odobritev za krizne ukrepe, ki so na voljo v okviru operativnih skladov za organizacije proizvajalcev ter drugih ukrepov v sektorju sadja in zelenjave, je bila nižja, kot je bilo ocenjeno ob sprejetju proračuna za leto 2015. Tudi pri tradicionalnih operativnih skladih za organizacije proizvajalcev je bila opažena nižja raven izvrševanja. Kar zadeva program razdeljevanja sadja v šolah, države članice niso v celoti porabile povečanih sredstev. Službe Komisije trenutno pričakujejo, da bo poraba odobritev iz tega člena do konca proračunskega leta premajhna. 3.1.2.Proizvodi sektorja za pridelavo grozdja (–77,1 milijona EUR) Takšna premajhna poraba je posledica počasnejšega plačevanja držav članic v primerjavi s sestavo odhodkov uveljavljenega kazalnika za nacionalne vinogradniške programe. Države članice proti koncu proračunskega leta ponavadi pospešijo izvajanje teh programov. Vendar trenutno službe Komisije pričakujejo, da bo poraba odobritev iz tega člena do konca proračunskega leta verjetno premajhna.

3.1.3.Mleko in mlečni izdelki (+36,5 milijona EUR) Ta raven izvrševanja je predvsem posledica odhodkov za skladiščenje in druge ukrepe v sektorju mleka in mlečnih izdelkov (proračunska postavka 05 02 12 99), ki se financirajo tako z odobrenimi sredstvi kot namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. avgusta 2015 uporablja samo za odobrena proračunska sredstva v višini 77,1 milijona EUR, pri čemer se torej namenski prejemki ne upoštevajo. Opomba * v preglednici začasnega izvrševanja v Prilogi 1 kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 54,3 milijona EUR. Če bi se kazalnik uporabil za skupno financiranje, predvidoma na voljo za ta člen (131,4 milijona EUR), bi bila poraba premajhna za –17,2 milijona EUR. Komisija pričakuje manjšo porabo odobritev za program razdeljevanja mleka v šolah ter za krizne ukrepe, ki so na voljo za skladiščenje, in za druge ukrepe za mleko in mlečne izdelke. Službe Komisije trenutno pričakujejo, da bo poraba odobritev iz tega člena do konca proračunskega leta premajhna. 3.2.Neposredne pomoči Poraba odobritev za neposredne pomoči je bila v primerjavi z vrednostjo kazalnika z dne 31. avgusta 2015 večja za 819,4 milijona EUR. 3.2.1.Ločene neposredne pomoči (+883,8 milijona EUR v primerjavi z odobrenimi sredstvi) Ta raven izvrševanja je predvsem posledica odhodkov za shemo enotnega plačila, ki se financira tako z odobrenimi sredstvi kot namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. avgusta 2015 uporablja samo za odobrena proračunska sredstva v višini 37 397 milijonov EUR, pri čemer se torej namenski prejemki ne upoštevajo. Opomba * v preglednici začasnega izvrševanja v Prilogi 1 kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 1 245 milijonov EUR. Če bi se kazalnik uporabil za skupno financiranje, predvidoma na voljo za ta člen (38 642 milijonov EUR), bi bila poraba premajhna za –360,2 milijona EUR. Do zdaj so države članice že plačale 99 % ocenjenih proračunskih potreb za leto 2015 za ločene neposredne pomoči. Komisija pričakuje, da naj bi razpoložljive odobritve in namenski prejemki zadostovali za potrebe po financiranju tega člena in da se ob koncu proračunskega leta lahko pričakuje določena premajhna poraba. 3.2.2.Druge neposredne pomoči (–64,3 milijona EUR) Ta premajhna poraba odobrenih sredstev za druge neposredne pomoči v primerjavi s sestavo odhodkov uveljavljenega kazalnika z dne 31. avgusta 2015 je posledica počasnejšega plačevanja za nekatere sheme v tem sektorju, zlasti za vezano posebno podporo na podlagi člena 68. Komisija trenutno meni, da se ob koncu proračunskega leta lahko pričakuje določena premajhna poraba. 3.3.Revizija odhodkov za kmetijstvo (–21,2 milijona EUR) Poleg neposrednih odhodkov za nadzorne in preventivne ukrepe v višini 6,8 milijona EUR proračun za leto 2015 vključuje ocenjene pozitivne popravke potrditev obračunov v višini 20 milijonov EUR in ocenjena plačila za reševanje sporov v višini 60,5 milijona EUR. Na podlagi najnovejših informacij bodo države članice plačale izravnalne obresti za reševanje sporov, ki bodo nižje od tistih, ki so predvidene v proračunu za leto 2015, pri čemer se pričakuje, da se bodo neporavnane obveznosti plačale iz proračuna za leto 2016. Komisija poleg tega pričakuje, da bo državam članicam povrnila zneska v višini okrog 20 milijonov EUR in 29,2 milijona EUR zaradi pozitivnih sklepov o potrditvi obračunov in skladnosti v njihovo korist. Komisija trenutno pričakuje premajhno porabo proračunskih odobritev za leto 2015 za poglavje Revizija odhodkov za kmetijstvo. 4.Izvrševanje namenskih prejemkov za EKJS Preglednica v Prilogi 1 kaže, da so bili do 31. avgusta 2015 zbrani namenski prejemki v višini 1 951,8 milijona EUR, natančneje: –prejemki, ki se pričakujejo iz popravkov na podlagi sklepov o potrditvi obračunov in skladnosti, so bili večinoma zbrani in znašajo 1 062,8 milijona EUR; –prejemki, ki izvirajo iz nepravilnosti, znašajo 138,3 milijona EUR, pri čemer se do konca proračunskega leta prav tako pričakujejo še dodatni zneski, in –do zdaj so bili zbrani vsi prejemki iz dajatev za mleko, ki znašajo približno 409,4 milijona EUR. Namenski prejemki, preneseni iz leta 2014 v leto 2015, so znašali 341,3 milijona EUR.